Primorje (župa)
Primorje je župa u Humu, koja je bila u bosanskoj državi 1326-1339. Župa je imala sjeverozapadnu granicu sa župom Žaba, sjeveroistočnu granicu sa župom Popovo, jugoistočnu sa Dubrovnikom i morem. Na jugozapadu to je Stonska prevlaka. Prepoznatljive cjeline su Rijeka dubrovačka, Zaton, Gruž, Otoci (Elifati) i Slansko primorje. Najvažniji centar župe je Slano. U vrijeme bosanske vlasti najvažniji velikaši na ovom području su bili Sankovići. Kralj Ostoja je 1399. prodao Dubrovčanima primorje od Kurila deri do Stona, a time i župu Primorje. Kasnije je kralj Ostoja zbog toga vodio rat sa Dubrovčanima 1403-1404, ali nije mogao povratiti ustupljeno. To je potvrđeno mirom Bosne i Dubrovnika 1405.